
Rugăm pe toți câţi au binevoit să primească aceastá 
foaie să grăbească cu trimiterea plății de abonament. 
Administraţia foii „TARA NOASTRA“. 





Cetitorilor. 


Pe toți, cărora le ajunge în mâni această foaie 1i 
rugám să o ceteascá și dacă o socot de potrivită 
trebuinfelor țărănimii să o răspândească între oa- 
menii noștri dela sate. 

Foaia apare săptămânal și o vor primi cetitorii 
Dumineca. 


Abonamentul e pe an . . . 4 cor. 
Pe jumătate dean . . . . 2 , 
Pe trei luni . . . . . . . 1, 


Banii să se trimită la Administraţia revistei 
„Vara noastră“. Sibiiu — Nagyszeben. Asociaţiune. 





Toţi cărturarii noștri, mai ales cei în atingere apropiată 
cu țărănimea — preoții şi învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Îndeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popop, ca să nu fim siliți a. Supe schimbării în redacție ar- 
ticolele. 

Pentru articolele bune dăm $i o cuvenită rás- 
plată bănească. 

TARA NOASTRÁ 


Revista poporală 
 Aspciafinnii pentru literatura rom. și cultura poporului rom.“ 


REDACTOR: 
OCTAVIAN GOGA. 


MOȘIA STRÁMOSEASCA. 


Pământul, pe care l-au stăpânit veacuri îndelungate 
atâtea rânduri de strămoși si restrămoși ai noștri, acest 
pământ frământat în sânge și lacrimi, este cel mai scump 
pentru toți fiii neamului românesc. Toţi ne simţim legati de 
această moșie strămoșească prin legături trainice și rădăcini 
adânci. a 

Și e lucru firesc, să fie aga. Căci «e legat prin 
sânge pământul de pepor» .. 

Cáte doruri tainice, câte amintiri dureroase, câte 
lucruri sfinte nu ascunde, pentru noi toți, această glie 
strámoseagcá! 

Întreabă povestea neamului ne-ar puteă- o desluși, 
dacă ar aveă graiu să cuvânteze, codri cei bătrâni ai 
muntelui, care înainte de a.ne fi hotar de despărţire, gra- 
niță împietrită, a fost leagănul ocrotitor al nostru, al 
tuturor Românilor. Si freamátului lor de poveste i-ar 
puteà tineà isonul murmurul văilor si al râurilor, în preajma 
cărora ne-am statornicit așezările noastre pe întreg cu- 
prinsul moșiei strămoșești. 

Am puteă află atunci din această poveste mulțimea 
cea fără de număr a suferințelor, opintirilor şi jertíelor, 
câte au adus înaintașii nostri pentru păstrarea si spo- 
rirea acestei mosii, peste care au trecut intro mie de 
ani o mie de primejdii. 









Redacţia si admini- 


stra 
Sibiiu Nagyszohon) 
Str. morii, A 


Abonamentul: 


Pe un an 4 cor, 
Pe o jumătate” de an 2 , 
Pe trei luni . . . 

Pentru România. . 6 Lei 

Prin vârtejul furtunatec al celor mai cumplite vremuri 
Sau putut strecură strămoşii noştri numai prin cele mai 
încordate lupte si prin cea mai neclintită vitejie. Veacuri 
întregi n'au slăbit din mâna lor vânjoasă spada, căci 
trebuiau să alerge în orice clipă la hotare, să înfrunte 
dușmanul, care veneă cu gând de cutropire. 

Și, de nenumărate ori îl înfruntară. S'au lărgit atunci 
hotarele moşiei. lar ce-au câștigat cu spada luptătorii cei 
vrednici, au statornicit în stăpânirea noastră plugarii. cei 
harnici, împlântând plugul în brazdă și făcând să verse 
ogoarele întinse toată roada și belșugul lor dătător de 
viaţă și de tărie. 

Asa eră în bătrânele vremuri viteze, în «vremurile 
' cele bune». 

Mai târziu sau năpustit însă timpuri de grea incer- 
care peste moșia noastră. Și mai ales poporul de rând 
a ajuns la jelanie mare. 

«Rumánii» și «vecinii» de dincolo și «iobagii» dela 
noi din Ardeal, aproape întreagă țărănimea noastră a 
căzut la robie grea si îndelungată. Din stăpâni, cum 
erau odinioară peste moșia strámoseascá, au ajuns slugile 
impilate ale boierilor și nemegilor de toate neamurile. 
Ogoarele strămoşeşti rodiau si de aci :înaintt tot prin 
munca Românului, tot din ploaia lui de lacrimi şi sudoare, 
se înviorau câmpurile și răsăreau holdele îmbelșugate, 
dar secerișul nu mai eră al lui, ci al străinului. Din acele 
timpuri de iobăgie neagră și dureroasă este cules adevărul 
cuvintelor plângătoare, ticluite atât de mișcător în poezia 
lui Goga: «Dela Noi» 

Măria Ta! Sântem bătuţi de nevoi, 
La noi înzadar ară plugul, 


Căci holdelor noastre cu spicul de aur 
Strdinul le fură Mi 


-N'avé nimica la casă, 


Maria Ta! Toate străinii le duc - 
Și numai cu lacrimi ne lasă. 

În «cartea legilor» s'a așternut păgâneasca hotărîre, 
că muncitorii ogoarelor să nu poată aveă nimic, nici un 
drept, afară de plata muncii lor trudnice. — Si nu li s'a 
lăsat nici nădejdea mângăetoare, că cel puţin copiii lor 
se vor puteă ridică din starea aceasta tristă. Căci și 
aceștia erau opriți dela școli, pentru ei nu ingáduià 
legea, să răsară lumina cunostinfii .. . 

Si Românul a rămas /egaf de glia strămoșască, pe 
care o iubeă, fiindcă stià că fusese a părinților lui, și o 
munceă mereu, cu gândul la vremuri mai bune, când 
dreptatea dumnezeiască va face iarăș, cel puţin pe nepoții 
nepoților lui — stăpâni peste moşia strămoșească, în- 
străinată prin strâmbătatea vremurilor si prin răutatea 
oamenilor. 

Si vremurile acestea au sosit. Îndelungatelor sufe- 
rințe ale acestui răbduriu popor de mucenici li s'a făcut 
dreptate. Țăranii noștri de aici au scăpat înainte de asta cu 
o jumătate de veac din lanţurile iobăgiei, celor de dincolo 
li s'a dat si lor cu câțiva ani mai târziu câte-o sforicică 
de moșie, din care să poată trăi. 


Ed 


Acum atârnă dela vrednicia fiecăruia, ca moşia 
aceasta să o îngrijească cât mai bine și să o sporească 
cât mai mult. Oare așa fac țăranii nostri? Oare ţin ei 
la moşia lor cu toată sfinfenia, pe care o cere amintirea 
părinților, cu toată cucernicia, care ne leagă de mor- 
mintele străbunilor și cu toată îngrijirea, ce trebue să 
aibă unul fiecare de soartea urmașilor si de viitorul 
neamului ? 

Fac ei oare, cum se cuvine? Fac, dar nu toți! 

Mulţi privesc nepăsători, cum străinul le ia azi o 
sfoară de moșie, mâne alta, până când casa lor rămâne 
numai cu cenușa rece în vatră... Și atunci ce mai pot 
face amárátii de ei, decât să ia toiagul pribegiei în mână 

și să plece spre America, unde se prăpădesc atâtea vieți 
scumpe, unde atâția Români de ai nostri își rup șelele 
în munca cea cruntă și se istovesc în focurile diavolesti 
ale fabricilor. I. Lupaș. 


CÂNTEC DIN POPOR. 


Vai săracă maică mea Dar mi-e murgul dintr'o Luni 
Dela multe m'a scos ea, Si nu duce doi nebuni, 

Dela multe, dela toate Și mi-e murgul dintr'o Marţi 
Dela două nu mă poate: Nu duce necununaţi 

Dela Neamț si dela moarte. Si mi-e murgul dintr'o Joi 


ERE Nu ne duce pe-amándoi. 
Floricică din cărare, 


Suie-mă bade călare Mor mándruto și m'aprind 

La spatele dumitale. . Când te văd pe drum trecând, 
Te-ag sui mândră sui Albe poale scuturând 

Murgul meu de te-ar primi; Si din mână vânt făcând. 


SĂ NE CUNOAȘTEM. 


(Urmare). 


Ce mari, tari şi fericite sânt neamurile, ai căror fii s'au în- 
vütat să cetească, să pretuiascá si să urmeze scrisului, cărtura- 
rilor si conducătorilor neamului lor. Înţelegem pe cărturarii şi 
conducătorii de un sânge cu el, cari au dat dovezi, că numai 
binele îl vor, nu pe fariseii cu miere pe buze şi cu fiere în suflet. 

Neamurile acestea sânt pătrunse de aceleaşi gânduri, ard 
de aceleaşi doruri, sânt cutreerate de fiorii aceleiaşi insufletiri 
pentru aceleași nădejdi! 

Ti-se înlăcrămează sufletul de durere când te gândești, ce 
departe sântem noi înapoia acestor neamuri. De ce?! 

Pentrucă ţăranii noștri nu s'au pătruns încă de însemnă: 
tatea cea mare ce o are pentru poporul nostru, scrisul românesc. 
Vorba vine, că ţăranii! Ce-i de vină bietul ţăran? 

Ţăranii unui sat sânt cum îi sânt păstorii, Pástorii poartă 
vina aceasta grea în cârcă. Ridicăm pălăria înaintea acelora, 
cari îşi pricep chemarea şi-şi fac datorinta cu seumpátate și cu 
dragoste. Dzeu să-i ţină pe aceştia! Recunoştinţa unui neam de 
mucenici, fie-le răsplata! 

Dar să lăsăm acum păstorii și să vedem ce fac ţăranii în 
răgazul cât li-l îngădue nevoile și grijile vieţii, în răgazul, când 

ar puteà să-şi hrănească sufletul cu povetele si scrisul aleşilor 
neamului nostru? Îi impürtim în 3 grupe. ` 
O parte dupăce și-a cárpit năcazurile, cum a putut, mai cu 


t din Sibin de Ck Sir pre lee 


Din rhipurile bisericii catedra 





atá albă, mai cu neagră — si doamne multe mai are bietul Român! 
— dacă e vreme bună se așază pe butucul dela poartă şi cască a 
somn uitându-se la trecători; dacă e vreme urâtă şi dacă știe 

cet) se aşază la masă gi incepe se rásfoiaseá in vr'un călindar 
eu foile unsuroase. 

Aceştia sânt cei mai puţini. 

Altă parte — cei mai multi — se înfundă în crisma vr'unui 
Itie, vârându-şi în buzunarul Ovreului agoniseala trudită de peste 
zi, sau de peste săptămână. 

Şi de ar fi numai atât! Dacă s'ar alege numai cu şerparul 
gol! Dar pe lângă asta tsi mai otrăvese și sufletul, făcându-se 
din oameni, neoameni, luându-se la ceartă, ba de multeori chiar 
la păruială cu prietini buni, eu cari au copilărit laolaltă, cu cari 
au împărţit de atâtea ori amarul şi bucuriile vieţii. Si dugmá- 
niile stârnite de otrava lui Itie de multe-ori dáinuese până la moarte. 

Aceştia cum am zis, sânt cei mai multi. Mai sânt apoi o 
parte, de aceia, cari în vremea liberă își frământă capul cum să 
învrăjbească pe cutare cu cutare, cum să-şi răzbune asupra cu- 
tăruia şi cutăruia, căruia fi poartă Sâmbetele pentru o vorbă ne- 
socotită, de multeori pentru nimica toată. Si aga mai departe: 
Si de ce toate acestea? 

Pentrucă oamenilor dela sate le lipseşte, în vremea liberă, 
ceeace iar face să uite de aceste păcate urâte. 

Le lipsește ocupatiunea sufletească mai nobilă. Le lipseşte 
prilejul, ca să-şi mai hrănească și primenească şi sufletul, nu numai 
trupul. Căci întocmai cum se încuibă în trupul neprimenit şi 
neingrijit: boalele trupesti, tot aşa se încuibă si în sufletul nein- 
grijit şi neprimenit, boalele sufleteşti, cari sânt. cu mult mai rele 
si mai cumplite decât cele. trupești. Din trup de multeori în- 
depărtezi prin cuţit părţile bolnave, din suflet însă nu poti delá- 
tură, în felul acesta boala, care încuibată odată adânc te roade 
şi mistue până ce-ţi stinge vieata. 

Si cari sânt hainele de primeneală ale sufletului? /nvăţă- 
urile cele folositoare $i cărțile cele bune, cu comorile neprefuite, 
cari stau ascunse în ele. 

Cărţile bune, pe lângă cá-ti hrănesc sufletul şi ţi-l primenesc, 
te fac şi mai nobil, mai bun par'că; te înalţă peste păcătoşeniile 
lumii acesteia într'o lume mai frumoasă, mai bună, mai fericită, 
unde cumpăna dreptăţii nu atârnă totdeauna în partea celui mai 
tare. Cu un cuvânt: ne fae vieata mai plăcută. 

Nu este lucru mai păgubitor pentru om, ca lipsa de ocu- 
pàtiune, — fie trupească, fie sufletească. Cu astfel de prilejuri 
face omul de obiceiu lucruri de cari se căiește toată vieata. Cu 
astfel de prilejuri se stăpâneşte asupra sufletului nostru Satana, 
care numai la lucruri bune nu ne îndeamnă. De câteori n'auzi 
pe bietul Român, când face câte una nefăcută: „N'am avut de 
lucru şi m'a pus ucigă-l crucea, de-am făcut cutare ori cutare 
lucru !* 

lată de ce trebue să lucreze omul întotdeauna, dacă nu cu 
bratele, cu sufletul, căci atunci nu se va furigà nici odată Satana 

in sufletul lui. Si hrana sufletului, dup Au am zis, e cartea cea 
bună si folositoare. 

Să luăm pildă dela cărturarii cei adevărați dela orașe, sau 
din satele mai mari. Ce fac ei în timpul, când nu-s ocupati in 
cancelarii, sau unde-şi au ocupatiunea? 

Se due la ,Casin?*. Si ce fac aici? Cetesc gazetele, ca să 
vadă ce mai este priu lume. Căci aşa e bine să fie omul: dornic 
de a st) mai mult decât ii este lungul nasului, de a gti și ceeace 
se petrece afară de satul lui, în ţară, în lume. 


Tot in casinele acestea povestesc apoi despre luerurile fru- 
moase de cari au cetit, că s'au făcut în cutare şi cutare loc, 
sfătuindu-se eum s'ar puteà face și la ei ustfel de lucruri. Multe 
de toate poate omul auzi și invátà in casinele acestea. (Vorbim 
de cele bune, nu de cuiburile de cártagi. Căci sânt si de acestea). 
Lucrurile obștei aici se spun la cale Aici igi spun oamenii unii 
altora părerile şi nedumeririle, ce le au în cutare şi cutare afa- 
cere obştească. Aici se înduplecă unii pe alţii, cu puterea cu- 
vântului, iar nu cu a pumnului sau a ciomagului — cum se în- 
tâmplă în unele părţi, — fără să se certe, fără să se desbine, în 
bună înțelegere, lăsând fiecare după celalalt, dacă vede că acela 
are dreptate. Pe când dacă nu s'ar fi sfătuit cu toții la olaltă, 
ci fiecare şi-ar fi tras cu sine la o parte câteva rudenii şi vecini, 
îndârjindu-se unii pe alţii împotriva celorlalţi, cari nu-s de pă- 
rerea lor şi cari iarăş Sau sfătuit bagca, — a bună seamă că nu 
iasă nimic bun Ja iveală, ei numai duşmănii, cari din ce se în- 
vechesc, se fac tot mai primejdioase si cari nici odată n'au dus 
la bine. lar pe urma neintelegerii și dugmániei dintre căpetenii 
cine va suferi? Obstea întreagă. 

Din toate cele spuse se poate vedeà de ce mare folos pot 
fi întrunirile acestea. Pe lângă că-ti luminezi sufletul din foile si 
cărțile cari se pot ceti acolo, pe lângă că înveţi să cunoşti gân- 
durile, vrerile şi simtemintele alegilor neamului tău, in întrunirile 
de felul acesta să mai intareá si duşmăniile dintre oameni, în- 
frátindu-i tot mai mult unii cu alţii, ceeace — dupăcum am mai 
spus — e temeiul ori-cărei fapte mari. 

Am amintit toate acestea, ca dându-ne seamă de însemnă- 
tatea lor să vedem nu le-am puteà înrădăcină cumva şi pe sa- 
tele noastre? 

Căci eu un lucru trebue să fim cu toţii in curat. Pănăce 
(riramii noştri — cari alcătuiesc talpa neamului nostru — nu se vor 
uni*si nu se vor înfrăți în gânduri, vreri şi simfeminie cu cártu- 
rarii și conducătorii lor, neamul nostru nu va puteă, ajunge la creangă 
verde, ci va rămânea tot coada altor neamuri. 

Și infrátirea aceasta nu se poate face decât pe temeiul 
cunoașterii şi schimbului gândurilor şi simtemintelor noastre. 
ȘI aceasta iarăş numai prin graiu viu o pot face mai cu seamă 
cei dintr'un sat. Prin seris — prin cărți şi prin foi — o putem 
face cu toţii, oricât de departe am fi unii de alţii. 


© BCUCluj . 


174 — ȚARA NOASTRĂ 











Uşor de zis, vor zice unii, dar ţăranii noştri nu prea ştiu 
scrie şi ceti. 


Bun. Aşa este. Noi ştim însă, că şi în cel mai păcătos 
sat românesc sânt 2—3 ingi cari știu ceti, dacă nu alţii, sânt: 
preotul si învățătorul. Ce ar fi dar de făcut? S'ar adună oamenii, 
zicem, odată sau de douăori la săptămână, la unul dintre ei, 
sau poate la scoală, că e mai încăpătoare și aici la rugarea 
tuturora s'ar pune unul dintre cei care stie ceti şi le-ar ceti 
mai câte-o gazetă, mai câte-o carte bună, recomandată de căr- 
turarii noştri. S'ar pune apoi $i ar vorbi ei intre ei despre lu- 
cerurile auzite cumpănindu-le cu mintea lor sănătoasă gi sfătu- 
. indu-se cum ar face şi ei după îndemnul celor auzite. 


Bine, bine, vor zice iarăş unii, dar gazetele şi cărţile costă 
bani. Cine să dea bani pe ele. Tofi vom zice noi. Nici un 
neam n'a înaintat fără să jertfească. V'a crutà fiecare — zicem 
o pifuláà — la săptămână sau chiar la lună din banii câţi iar 
da lui Ițic pe otrava de rachiu sau pe tăbac sau pe alte lu- 
ceruri netrebnice si din pitulele acestea adunate laolaltă şi chel- 
tuite mai nainte pentru omorirea pe încetul a trupului, s'ar cum- 
pără hrană sănătoasă pe seama sufletului: nişte gazete bune şi 
cărți cu lumină sufletească, 


Cum s'ar schimbă fața satelor noastre subt inriurirea acestor 
şezălori nepretuite, ce bună infelegere şi ce duh sănătos s'ar să- 
láslui în ele, cum ni s'ar înălță şi nobilă sufletele şi cum ni sar 
inchegà rîndurile pentru vremuri grele 1). Şi pentru toate acestea 
nu s'ar cere decât să ne înfrânăm puţin patimile trupesti. 


i 


Si dacă se va'^gási în fiecare sat, unde pătrund rândurile 
acestea batăr un om de inimă, care să se stie insuflefi de viitorul 
bietului nostru popor, atunci se vor face lucrurile de cari um 
vorbit. lar cel care le va pune la cale va aveà dreptul la re- 
cunoştinţa urmașiior noştri. căci marea insemnátate a faptei ce 
a săvârșit, numai mai tărziu se va putea măsura şi cumpăni. 
Și apoi să nu uităm, că 

E greu Românul de pornit 

Dar de-l porneşti e greu de-oprit. 


şi că și sufletul ca și trupul, dacă-l dedai odată cu o hrană mai 
aleasă, apoi nu se va mai mulțumi cu hrana proastă de mai nainte. 


S'auzim dar de bine! Azente Banciu. 


1) Aduceți-vă aminte din sf. scriptură de pilda cu nuelele. Una câte una 
ce ugor s'au putut rupe, dar legate laolaltă in mánunehiu, ba. 

DESPRE CREȘTEREA ȘI FOLOSUL VITELOR.) 


|. Nutreturile vitelor. 





Nutrețurile sânt de mai multe feluri: uscate, verzi, fânoase, 
gráunte sg. a. 

Fánul de livadă e nutretal cel mai firesc si mai sănătos. 
Vitele il mănâncă mai eu plăcere, bine înţeles, dacă e cosit la 
vreme, adecă atunci, când cele mai multe ierburi sânt înflorite, 
iar nu dupăce se scutură floarea, si dacă e uscat gi păstrat bine. 
Otava e si mai nutritoare decât fânul. 

Bunătatea fânului mai atârnă in măsură mare şi dela locul 
unde a crescut. Astfel fânul dela munte e cel mai bun, dovadă 
brânza. și caşul de munte, cari sânt mai gustoase, decât cele 
dela câmp. Ce! mai rău fân e cel de pe locuri apátoase, căci 
conţine multe ierburi amare, unele chiar primejdioase pentru 
sănătatea vitelor. Bun e trifoiul şi luterna precum și măzărichea 
mestecatá cu ovás. 

Paiele sunt slab nutreţ. Cele mai bune sânt cele de orz 
'şi ovàs. Paiele se folosesc mai mult numai ca adaos spre a se 
mestecă cu fân și apoi de aşternut. Preţul lor creşte, dacă le - 
tăiem mărunt şi le- mestecám cu nutreţ verde. Chiar gi de aş: 
ternut sânt mai bune tăiate, căci dau un gunoiu mai cu putere. 

Tuleii saw cocenii de cucuruz încă nu sânt de aruncat; 
tăiaţi mărunt, presárati cu sare şi opüriti sânt buni si ei. 

Pleava opărită şi mestecată cu napi mărunţiţi e un nutre- 
mânt foarte bun. l 

Grăunţele sânt fără îndoială cele mai prețioase nutreturi. 
Pentru vitele cornute are o deosebită însemnătate ovăsul. Cine ` 
voiește să aibă viței frumoşi, sănătoşi si de pret, trebue să-i hră- 
neascá cu ovăs. Pentru vițel, pănă trece de un an, e neapărat 
de lipsă ovăsul. Si eucuruzul sdrobit sau făcut uruială, ca păsat, 
sau măcinat, se dă vitelor. 

O însemnătate foarte mare au în economia vitelor napi? de 
nutreţ. Aceştia se müruntese gi mestecati cu pleavă sau cu fân 
tăiat mărunt se dau vitelor. Pentru vacile cu lapte, cea mai 
bună hrană de iarnă sânt napii de nutreţ. Ei cuprind în sine 
foarte multă apă și hrănindu-se vacile în timpul iernii cu napi, ele 

*) Din euvántarea părintelui I. Otoiu, din Aciliu, — ţinută în adunarea 
. desp. Sibiiu al „Asociaţianii“ ce a avut loe în comuna Tălmăcel, dám urmă- 
toarele părţi. i 

dau lapte mult. E lucru ştiut, cá in lapte este şi multă apă, 
(80—87 părţi la sută), Această apă se adună în lapte parte din 
hrană parte din apa ce o beau vacile. Dacă vaca se hrănește 
cu napi, adecă cu un nutreţ apătos, pe lângă apa ce o bea, ea 
mai primește în trup şi o parte mare de apă din napi, așa dară 
mai multă apă, ca pe urma hranei cu fân uscat, în urmare și 
lapte va da mai mult. Tot astfel e de a se înţelege şi treaba 
că vacile hrănite vara cu nutreţ verde dau mai mult lapte. 

Napii se dau vacilor proaspeţi şi în deplină curăţenie, căci 
alteum laptele capătă miros neplăcut. 


Cartofii (crumpenele) se taie mărunt în apă; școşi de aici 
şi mestecati cu nutreţ müruntit sau eu turte de in se dau vitelor. 
Nutreţuri foarte bune sânt turtele de oleu şi borhoturile, adecá 
lăturile dela fabricele de spirt, bere s. a. 'Turtele sdrobite sau 
măcinate sânt foarte bune pentru vitei și vaci cu lapte, căci dau 
laptelui grăsime, dar să fie proaspete. 

Greşală fac oamenii noştri, cari toarnă peste turtele sdro- 
bite apă feartă. Apa feartă micșorează mult bunătatea lor, căci 
se mistue foarte greu. Rămășițele dela fabrici sânt mai bune ` 
pentru vite de ingrásat. 

Cea mai firească hrană o au vitele la pășune, unde prin 
mișcare, se întăresc şi, umblând prin ploi şi prin frig, se fac mai 
răbdurii. Pășunile au o foarte mare însemnătate pentru economia 
vitelor. Prieina de căpetenie la imputinarea vitelor în ţara noa- 
stră este împărţirea prin comasatie a păşunilor obşteşti. In Un- 
garia erau în anul 1895 5.829,018 capete de vite, în anul 1905 
5.371,518 capete de vite. In zece ani a scăzut numărul vitelor 
cu 457,500 bucăţi. E foarte cuminte deci a se susţinea păşunile 
comunale. La păşune vita, îndeosebi cea tinără crește şi se în- 
grașe repede. După socoteala unui învăţat cu numele Sehmidt, 
o vită s'a îngrăşat la păşune cu 93 chilogrami in 119 zile; in 
alt loc în 115 zile s'a îngrăşat cu 86 chilogrami, astfel, că so- 
cotite cheltuelile păşunei cu 40 coroane de bucată, creşterea în 
grăsimea vitei face 70 de coroane. Feluritele boale, cum e of- 
tica $. a. încă sânt mai rari între vitele dela pășune, căci aerul 
e mai curat decât în grajd. Vacile mânate la păşune şi fată 
mai uşor și nu lapădă așa des. 

Păşunea trebue ţinută în stare bună şi cruţată. Ar trebui 
împărţită în mai multe table şi fiecare păşunată deosebit; în felul 
acesta am avea pășune neîntrerupt pentru vite. Mărăcinii (spinii) 

trebue curăţiţi, căci pe multe păşuni ei cuprind mari întinderi. 
La păşune să avem adăpători potrivite şi loc de adăpost. Pri- 
măvara incepem păşunatul de obiceiu prea de vreme; nu e spre 
folosul nostru să scoatem vitele la păşune inainte de sfântul 
George. Iarba fiind crudă, nare putere si se strică pentru vara 
întreagă. (Va urma). 


PROIECT DE TOVÁRASIE PENTRU ASIGURAREA 
VITELOR. 


de 
Nicolae Garoiu. 
(Urmare). 


24. Dacă vita bolnavă este mai departe de comună, la pá- 
şune sau in munte, stăpânul e dator să o aducă in comună, sau 
pe spesele sale să ducă comisiunea şi pe veterinar la fata locului; 

dela o vită omorită de fiarele sălbatice, stăpânul are să 
aducă în comună tot ce se poate spre a se puteà adeveri perirea 
vitei, s. p. coarnele, pielea, unghiile, coada și altele; 

pentru o vită care a pierit, fără nici o urmă, stăpânul are 
să dovedească, că acea vită până în ziua înainte de a i-se perde 
urma a fost la un loc anumit şi sub pază impreună eu alte vite. 

25. Pentru vite cărora li s'a pierdut urma din grajd, curte 
și dela jug, továrágia nu plăteşte nici o despăgubire. 

26. Tot ce se mai poate preface în bani dela o vită pierită, 
s. p. pielea, sau dela o vită cea fost hotărită de comisie spre 
tăiere, prin vinderea ei sau a cărnii, — întră în fondul general, îi 
stă însă in voie stăpânului a tineà vita pentru sine cu preţul 
statorit de nou de comisiune, care preţ, însă la întâmplare cá 
vita s'ar prăpădi, i-se socotește in suma de despăgubire. 

27. Direcţiunea are să urmeze cât se poate mai ingrabá la 
cercetarea felului de prăpădire a vitei şi la statorirea despăgu- 
birei, ea păgubitul să-şi poată primi cât mai iute despăgubirea. 

28. Toate lucrările tovărăşiei se îndeplinesc prin direcţiune 
sau comitetul administrativ și prin adunarea generală. 

Direcţiunea sau comitetul administrativ se compune din: 
prezident, viceprezident, cassar, controlor, notar, veterinar si 
membri aleşi din sinul tovărăşiei după cele 4—8 vecinătăţi, toti 
pe câte 3 ani. 

Direcţiunea mai poate tocmi după trebuintà si unul sau mai 
mulţi portărei sau alergători plătiţi. 

Pentru aducerea unei hotăriri se cere pe lângă prezident, 
cassar și notar, dacă se poate si ceilalţi funcționari, cel puțin 4 din 

ceilalți membri ai directiunii. 

Hotăririle se aduc-cu majoritatea de voturi a celor de faţă. 

Direcţiunea are’ să îndeplinească toate lucrările prevăzute 
în aceste statute. 

Direetiunea tine şedinţă indatá-ce i-se ingtiinfeazá un caz 
de nenorocire; în lipsa ăstor fel de cazuri, tine şedinţă in toată 
luna odată, având să cerceteze totdeauna gi cassa. 

- 29. Pretuirea vitelor de asigurat, cercetarea modului cum 
s'a prüpüdit vita asigurată gi a despăgubirii le face cei 2 membri 
ai vecinàtáti cu un al treilea gin altă vecinătate ; ei mai pot luă 
pe lângă sine pe notarul şi veterinarul. 

30. Prezidentul pune la cale în fiecare an, in luna lui Ia- 
uarie, adunarea generală ordinară spre a raportà asupra tuturor 
lucrărilor din anul trecut şi spre a se.înfăţişă și cercetă socotelile. 
In adunarea generală hot&regte majoritatea relativă a celor 
de faţă. 

Fiecare membru care are asigurată o vită cu 100 cor. are 
un vot, până la 500 cor. 2 voturi, până la 1000 3 voturi, peste 
1000 4 voturi. | " 
Direetiunea însaș, și la cererea în seris a cel puţin 10 membri 
' cari reprezintă cel puţin !/,, din capitalul asigurat, se poate con- - 
vocă adunare generală extraordinară. 
| Hotăriri pentru schimbarea statutelor, sau desfacerea tová- 

răşiei se pot aduce numai cu majoritatea, absolută a tuturor mem- 
brilor.: 

31. Toti deroghtorii tovărăşiei au să-şi îndeplinească toate da- 
torintele în intelesul acestor statute, după eea mai bună a lor 
știință și conştiinţă pentru înaintarea. acestei Seem deocam- 
datá fürá platà 

Indeosebi prezidentul are a convocă, şi egadi şedinţele 
direcţiunii $i ale adunării generale, si a asemnă la -cassă plățile; 
el reprezintă tovărăşia. 

Cassarul şi eontrolorul au să poarte socotelile despre venite 
şi eşite; socotelile au să fie supuse cercetării prezidentului ori- 
când el va voi, iar cercetării directiunii, de câteori se ţine ge- 
dintá. Notarul are să indeplinească lucrările in scris ale tovă- 
rügiei, 

Membrii directiunii, după vecinătăţi, pretuese vitele la timpul 
hotărît in acest contract, adună taxele de înscriere și repartitiu- 
nile, și eel mult in 8 zile le transpun cassei tovărășiei; tot ei 
au să stărue ca să cunoască toate vitele asigurate din plasa lor; 
au să cerceteze prin curţi şi grajduri cât se poate mai des, să 
iee cunoștință deadreptul despre modul cum sânt grijite vitele 
asigurate şi cum se poartă stăpânul si oamenii lui faţă de ele. 

32. Dacă în comună se află veterinar comunal statornic, 
tovărăşia il poate tocmi, ca să grijească şi de vitele asigurate, 
şi-l plăteşte din fondul general sau cu un paușal (plată peste 
tot) sau de fiecare vizită cù o anumită taxă. l 

Dacă în comună mar fi veterinar și starea fondului general 
îngădue, societatea poate tocmi un veterinar statornic cu plată 
anumită. 

33. Dacă cu timp starea fondului general va îngădui, to- 
vărăşia are să răsplătească pe toţi deregătorii ei şi adecă pentru 
fiecare şedinţă: pe prezident până la 2 cor., pe fiecare membru 
al directiunii, care ia parte la şedinţă, până là 1 cor., cassarul 
se mai remunerează şi pentru fiecare caz de despăgubire cu câte 
` 8 coroane; alţi membri, cari indeplinese slujbe sau cari adună 
. *taxele, pentru fiecare caz cu câte 1—2 coroane. Pentru comisii 
afară de. comună competintele le statoneşte direcţiunea din caz 
în caz. ` , 

Pentru prețuirea vitelor fiecare proprietar plătește de fie- 
care vită câte 4 fileri. . 

34. Adunarea generală are drept a mai scădea sau si a 
mai mulţi, după împrejurări, taxele din punct 33, precum gi a sta- 
tori si alte taxe după trebuinţă. 

35. Când starea fodului general ingădue, direcţiunea poate 
plăti din când în când câte un caz de despăgubire deadreptul 
din acest fond fără de a mai ineassà repartiţia după vitele asi- 
gurate.*) 

În caz de desfacere a tovürüsiei tot fondul şi averea ace- 
leia se va intrebuintà pentru scopuri de binefacere si culturale 
sau va trece la altă societate cu scopuri de înaintare a, econo- 
miei de vite sau şi de câmp a ţăranilor. 

Clauzula de îmcheere. Subserisul mărturisesc, că acest con- 


*) Menirea fondului general nu e ca numai să tot crească, ci ca din 
el să se răsplătească osteneala, celor cari lucră pentru folosul tovărăşiei, 
apoi să se plătească si despăgubiri, căci el creşte iarás de sine din repartiţia 
interealará. 

tract, ce mi s'a cetit şi tălmăcit, l-am înţeles bine, și mă supun 
aceluia întru toate; mă învoiese mai departe ca, încât nu ași 
implini pe deplin punctele statorite în acest contract, să se poată 
face execuţie contra mea din partea direcţiunii, prin ori care 
membru al său sau-și prin alti membrii ai deregătoriei comunale 
şi administrative şi abzic (mă rețin) de orice remediu (mijloc) 
de drept. 


CHIPURILE NOASTRE. 


Dám în acest număr din chipurile zugrăvite pe pàretii bise- 
ricii catedrale din Sibiiu de măiestrul Octavian Smigelschi. 


ȘTIRI. 


Direetiunea ,insofirii pentru valorizarea laptelui“ din Sălişte, 
aduce la cunoștința celor interesaţi, că impârtând cu mijlocirea 
guvernului, direct din Anglia rassă de râmători „Yorkshiere“, din 
prăsila primă sânt cam 250 purcei (pureice şi "vieri) la diferiti 
locuitori din Sălişte de vândut. 

Doritorii de a cumpără astfel de soiu de porci pentru prå-' 
sire, au a se adresă la dl Dimitrie Foale conducătoriul fabricei 
de unt în Sălişte, care alăturat: fiind o marcă poștală de 10 bani 
dă răspuns şi in scris, celor ce se interesează. 

.  Spre orientare se observă că purcei de vândut sânt în etate 
de 2—21/,—9 luni, şi preţul lor se schimbă după etate si des- 
voltare la vieri între 35—40 şi 45 coroane, iar la purcice cu 
câte 10 coroane mai mult, ! 

Purceii pot fi luaţi în primire îndatăce se desprimăvărează. 

0 

Si. Românii emigraţi in America igi intemeiazá societăţi cul- 
turale. În toamna trecută la Erie Pa. s'a infiintat reuniunea 
pentru ajutor şi cultură „Ulpia Traiană“. In caz de desființare 
averea acestei societăţi va trece în stăpânirea „Asociaţiunii“, 
care-i dă tot sprijinul, trimiţându-i cărţi şi foaia „Țara noastră“. 

. eo 

Dimineca trecută s'a deschis în Sibiiu școala de industrie 
pusă sub conducerea „Reuniunii femeilor române“. Această şcoală 
e menită să deie pregătirea trebuincioasă fetelor pentru ţesut și 
cusut., 

Tot asemenea şcoală s'a deschis şi în Orăştie sub condu- 
cerea „Reuniunii femeilor române“ din comitatul Hunedoarei. 








Tiparul tipografiei arhidiecezane, Sibiiu. 

